FI
C 228/128
Euroopan unionin virallinen lehti
29.6.2023
2.
Yleistä 2.1 Euroopan komissio julkaisi 15. marraskuuta 2022 ehdotuksensa ”Kohti vahvaa ja kestävää EU:n leväalaa” (1).
Tiedonannon mukaan olisi suotavaa kehittää uusia, kestäviä tapoja tuottaa elintarvikkeita ja kestäväpohjaista energiaa maailman nopeasti kasvavalle väestölle.
Tiedonannossa korostetaan, että Euroopassa olisi hyödynnettävä levien koko potentiaali uusiutuvana luonnonvarana raaka-aineiden ja energian toimitusvarmuuden turvaamiseksi.
2.2 Komission tiedonanto on osa loogista asiakirjajatkumoa, jossa tunnustetaan EU:ssa harjoitettavan laajamittaisen mikro- ja makrolevien viljelyn merkittävä taloudellinen potentiaali ja ympäristöön liittyvät ja sosiaaliset hyödyt.
Siinä nimetään 23 toimea, joilla pyritään kehittämään hallintokehystä ja lainsäädäntöä, parantamaan liiketoimintaympäristöä leväalalla, lisäämään suuren yleisön tietoisuutta levistä ja leväpohjaisista tuotteista ja varmistamaan kuluttajien hyväksyntä sekä korjaamaan osaamis-, tutkimus- ja teknologiapuutteita.
2.3 EU:n toimintapolitiikoissa (Euroopan vihreän kehityksen ohjelmassa (2) ja Pellolta pöytään -strategiassa (3)) on korostettu viljeltyjen (meri)levien ja muiden leväpohjaisten tuotteiden potentiaalia ihmisten ja eläinten ravinnon vähähiilisenä proteiininlähteenä.
Tiedonannossa ”Kestävämpää ja kilpailukykyisempää EU:n vesiviljelyä koskevat strategiset suuntaviivat vuosiksi 2021–2030” (4) korostetaan tarvetta edistää levien – sekä makrolevien (merilevien) että mikrolevien – viljelyä useiden Euroopan vihreän kehityksen ohjelman tavoitteiden saavuttamiseksi.
Kestävää hiilen kiertoa koskevassa Euroopan komission tiedonannossa (5) tuodaan esiin levien siniselle hiilitaloudelle tarjoamat mahdollisuudet.
Levien potentiaaliin kestävän elintarvikejärjestelmän luomisessa ja maailmanlaajuisen elintarviketurvan varmistamisessa viitataan myös kestäväpohjaisesta sinisestä taloudesta annetussa tiedonannossa (6).
2.4 Leviä voidaan käyttää paitsi ympäristöystävällisenä (vihreänä) raaka-aineena myös viljelyjärjestelmissä siniseen talouteen kuuluvan jätteiden minimoinnin periaatteen mukaisesti.
Levä voi siis olla sekä sininen että vihreä tuote.
2.5
Levien viljely tuo lisäarvoa lähes kaikille Euroopan vihreän kehityksen ohjelman osa-alueille:
— ilmastonsuojelu hiilestä irtautumisen avulla — biokaasun ja biopolttoaineiden tuotanto energiahuoltoa varten — kiertotalouden toteuttaminen jätehuollon ja saasteettomuuden avulla — terveellisen ja ympäristöystävällisen elintarvikejärjestelmän edistäminen — ekosysteemien ja luonnon monimuotoisuuden suojeleminen ja ennallistaminen sekä ympäristöpalvelujen kehittäminen — saasteettomuus.
Leväntuotannon lisääminen tarjoaa seuraavia konkreettisia mahdollisuuksia (7): — elintarvikkeiden (myös äidinmaidonkorvikkeen) ja ravintolisien (esim. vitamiinit, karrageeni) tuottaminen kestäväpoh­ jaisesti käyttämättä maapinta-alaa — parasta laatua olevan biokaasun ja biopolttoaineiden tuotanto — korkean lisäarvon kosmetiikan, terveystuotteiden (farmaseuttiset uutteet, väriaineet, kylpylähoitotuotteet) ja teollisuuden raaka-aineiden (paperi- tai biopohjaiset kuidut) tuotanto
(1) (2) (3) (4) (5) (6) (7)
Kohti vahvaa ja kestävää EU:n leväalaa, COM(2022) 592 final, 15. marraskuuta 2022.
Euroopan vihreän kehityksen ohjelma, COM(2019) 640 final, 11. joulukuuta 2019.
Pellolta pöytään -strategia oikeudenmukaista, terveyttä edistävää ja ympäristöä säästävää elintarvikejärjestelmää varten, COM(2020) 381 final, 20. toukokuuta 2020.
Kestävämpää ja kilpailukykyisempää EU:n vesiviljelyä koskevat strategiset suuntaviivat vuosiksi 2021–2030, COM(2021) 236 final, 12. toukokuuta 2021.
Kestävä hiilen kierto, COM(2021) 800 final, 15. joulukuuta 2021.
EU:n sinisen talouden muuttaminen kestävän tulevaisuuden varmistamiseksi, COM(2021) 240 final, 17. toukokuuta 2021.
Lähdetietoja ja muita mahdollisuuksia: Babich et al., Algae: Study of Edible and Biologically Active Fractions, Their Properties and Applications, Plants 2022, 11(6), 780, https://doi.org/10.3390/plants11060780; Poonam Sharma, Nivedita Sharma (2017), Industrial and Biotechnological Applications of Algae: A Review, Journal of Advances in Plant Biology – 1(1):01–25, DOI 10.14302/issn.2638– 4469.japb-17-1534, https://openaccesspub.org/article/530/japb-17-1534.pdf